Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9043

d) leszálláshoz nem-precíziós megközelítési és leszállási üzemhez, látástávolság és/vagy futópálya látástávolság, minimum süllyedési magasság (MDA/H) és, ha szükséges, felhőviszonyok fogalmával kifejezve; Repülőtér vonatkoztatási pont (Aerodrome reference point) - A repülőtér kijelölt földrajzi helyzete (helyzetpontja) Légiforgalmi térkép (Aeronautical chart) - A földfelszín egy részének ábrázolása az adott kultúr környezetet és domborzatot kifejezetten a légi-navigációs követelményeknek megfelelően feltüntetve. Légijármű állóhely (Aircraft stand) - Az előtér légijármű parkolásra szánt kijelölt része. Légvédelmi azonosító körzet (Air defense identification zone) - Meghatározott kiterjedésű különleges céllal kijelölt légtér rész, amelyen belül a légijárműtől elvárt, hogy a légiforgalmi szolgálatok (ATS) biztosításához kapcsolódó eljárások mellett eleget tegyen a különleges azonosítási és/vagy jelentési eljárásoknak Légi gurulóút (Air taxiway) - Helikopterek lebegésben végzett gurulása céljából a talaj felszínen kijelölt pálya. Légiforgalmi szogálat (Air traffic service) - Gyűjtőfogalom, mely jelenthet repüléstájékoztató szolgálatot, riasztó szolgálatot, légiforgalmi tanácsadó szolgálatot, légiforgalmi irányító szolgálatot, (körzeti irányító szolgálatot, bevezető irányító szolgálatot, vagy repülőtéri irányító szolgálatot). Légi tranzitút (Air transit route) - Helikopterek légi áthaladásához a talajfelszínen kijelölt pálya. Légifolyosó (Airway) - folyosó formájában kialakított irányítói körzet, vagy annak egy része. Tengerszint feletti magasság (Altitude) - Adott szintnek, pontnak, vagy pontként értelmezett tárgynak a közepes tengerszinthez (MSL) viszonyított függőleges távolsága. Előtér (Apron) - Szárazföldi repülőtéren a légijárművek kiszolgálására, utasok ki és beszállítására, posta, vagy áru ki és berakására, üzemanyag felvételre, parkolásra, vagy karbantartásra kijelölt terület. Legkisebb területi magasság (Area minimum altitude AMA) - Műszeres meteorológiai körülmények (IMC) esetén használatos, a legközelebbi magasabb 30 m-es (100 láb) értékre felkerekített legalacsonyabb tengerszint feletti magasság, amely legalább 300 m (1000 láb), de hegyvidéknek minősített terepviszonyok esetén 600 m (2000 láb) akadály mentességet biztosít a meghatározott területen belül lévő összes akadály felett. Érkezési útvonal (Arrival routes) - A műszeres megközelítési eljárásban az a kijelölt útvonal, amelyet követve a légijármű a repülés utazószakaszáról a kezdeti megközelítés pontjára érkezik. ATS útvonal (ATS route) - A légiforgalmi szolgálatok biztosításához szükség szerint, a légi-forgalom irányított áramlására kijelölt útvonal.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes